pythainlp/thai-wiki-dataset-v4 huggingface dataset:
กฎการแผ่รังสีความร้อนของเคียร์ชฮ็อฟ

กฎการแผ่รังสีความร้อนของเคียร์ชฮ็อฟ  เป็นกฎของการถ่ายเทความร้อน ที่เสนอโดยนักฟิสิกส์ชาวเยอรมัน กุสทัฟ เคียร์ชฮ็อฟ ในปี 1859 ใช้เพื่ออธิบายความสัมพันธ์ระหว่างสภาพเปล่งรังสี และ อัตราการดูดกลืนรังสีของวัตถุ
การแนะนำ.
โดยทั่วไป แบบจำลองวัตถุดำ ที่ใช้ในการศึกษาด้านรังสีถือว่ามีอัตราส่วนการดูดกลืนแสงเท่ากับ 1 (<math>\alpha=1</math>) ในขณะที่อัตราส่วนการดูดกลืนแสงของวัตถุในความเป็นจริงจะมีค่าน้อยกว่า 1 แต่มากกว่า 0 (นั่นคือ <math>1>\alpha>0</math>) กฎการแผ่รังสีความร้อนของเคียร์ชฮ็อฟให้ความสัมพันธ์ระหว่างความเปล่งรังสี และอัตราส่วนการดูดกลืนแสงของวัตถุจริง โดยค่าอัตราส่วนการดูดกลืนแสงเป็น
ในที่นี้ <math>M</math> คือความเปล่งรังสีของวัตถุ ส่วน <math>M_b</math> คือรังสีที่ปล่อยออกมาจากวัตถุดำที่อุณหภูมิเดียวกัน
และค่าสภาพเปล่งรังสี <math>\epsilon</math> จะได้เป็น
ดังนั้นจะได้ว่า
ดังนั้นภายใต้สภาวะสมดุลทางความร้อน อัตราส่วนการดูดกลืนของวัตถุต่อการแผ่รังสีความร้อนจะเท่ากับค่าการแผ่รังสีที่อุณหภูมิเดียวกัน
การเขียนแสดงในรูปต่าง ๆ.
สำหรับสเปกตรัมในทิศทางหนึ่ง ๆ กฎการแผ่รังสีความร้อนของเคียร์ชฮ็อฟแสดงได้เป็น
โดย <math>\theta</math> คือมุมละติจูด <math>\phi</math> คือมุมลองจิจูด <math>\lambda</math> คือความยาวคลื่นของสเปกตรัม และ <math>T</math> คืออุณหภูมิ
สำหรับสเปกตรัมของบริเวณครึ่งทรงกลม กฎการแผ่รังสีความร้อนของเคียร์ชฮ็อฟเขียนได้เป็น
ปีแยร์ ฌ็องซ็อง

ปีแยร์ ฌูล เซซาร์ ฌ็องซ็อง (22 กุมภาพันธ์ 1824 – 23 ธันวาคม 1907) เป็นนักดาราศาสตร์ชาวฝรั่งเศส
ในปี 1868 เขาค้นพบเส้นสเปกตรัมของฮีเลียมในแสงอาทิตย์ การค้นพบนี้เกิดขึ้นโดยอิสระจากการค้นพบของนอร์แมน ล็อกเยอร์ของอังกฤษในปีเดียวกัน เขายังคิดค้นวิธีการสังเกตการณ์พวยก๊าซของดวงอาทิตย์โดยไม่ต้องรอให้เกิดสุริยุปราคา
ประวัติ.
ฌ็องซ็องเกิดที่ปารีส พ่อเป็นนักดนตรีที่มีชื่อเสียง เขาเรียนคณิตศาสตร์และฟิสิกส์ และทำงานเป็นครู แต่ใช้ชีวิตโดยบินไปทั่วโลกด้วยการเป็นสมาชิกของทีมสังเกตการณ์ทางดาราศาสตร์ ตั้งแต่ปี 1857 เขาไปเปรูหลายครั้งเพื่อศึกษาการลดลงของสนามแม่เหล็ก ในปี 1874 เขาได้ไปเยือนประเทศญี่ปุ่นเพื่อสังเกตการเคลื่อนผ่านของดาวศุกร์ และประสบความสำเร็จในการสังเกตการณ์ในวันที่ 9 ธันวาคม (มีอนุสาวรีย์สังเกตการณ์ที่ภูเขาคมปิระในเมืองนางาซากิ) และยังสังเกตการณ์การเคลื่อนผ่านของดาวศุกร์ในแอลจีเรียปี 1882 เขายังได้ติดตามสุริยุปราคาไปยังที่ต่าง ๆ เขาไปเยือน เมืองตรานี ของอิตาลีในปี 1867 คุนตูร์ทางตอนใต้ของอินเดียในปี 1868 แอลเจียร์ในปี 1870 ประเทศไทยในปี 1875 (พ.ศ. 2418) หมู่เกาะแคโรไลน์ในปี 1883 และในสเปนในปี 1905
ในปี 1870 ระหว่าง สงครามฝรั่งเศส-ปรัสเซีย เขาหนีออกจากกรุงปารีสซึ่งถูกกองทัพปรัสเซียปิดล้อมด้วยบอลลูนและเข้าร่วมในการสังเกตการณ์ ในปี 1875 เขาได้ดำรงตำแหน่งผู้อำนวยการหอดูดาวปารีส ในปี 1893 ขณะอายุได้ 69 ปี เขาได้ทำสังเกตการณ์เป็นเวลาสี่วันที่ใกล้กับยอดเขามงบล็อง เพื่อลดอิทธิพลของบรรยากาศ
ระหว่างการสังเกตการณ์สุริยุปราคาในอินเดียเมื่อวันที่ 18 สิงหาคม 1868 เขาได้ค้นพบสเปกตรัมของธาตุใหม่ และเมื่อวันที่ 20 ตุลาคมของปีเดียวกันนั้น นอร์แมน ล็อกเยอร์ก็ได้ค้นพบสเปกตรัมเดียวกันนี้ในการสังเกตการณ์สเปกตรัมของดวงอาทิตย์ที่อังกฤษ ธาตุนี้ได้รับการตั้งชื่อภายหลังว่าฮีเลียมโดยล็อกเยอร์ และเอ็ดเวิร์ด แฟรงก์แลนด์
ในปี 1897 ได้มีการจัดตั้งรางวัลฌูล-ฌ็องซ็อง (Prix Jules-Janssen) ขึ้นมา
การดูดกลืน

การดูดกลืน (absorption) ในทางฟิสิกส์แล้ว เป็นปรากฏการณ์ที่สสารทำการดูดกลืนแสง หรือคลื่นแม่เหล็กไฟฟ้าชนิดต่าง ๆ แล้วเปลี่ยนแปลงไปเป็นพลังงานภายใน เช่น พลังงานความร้อน เป็นหลักการพื้นฐานของ สเปกโทรโฟโตเมตรีในเคมีวิเคราะห์
ตามทฤษฎีกลศาสตร์ควอนตัม สภาพเฉพาะของสสาร (สถานะของการโคจรของอิเล็กตรอน การแกว่งกวัด และ การหมุน ของโมเลกุล ฯลฯ) จะเป็นค่าไม่ต่อเนื่อง เมื่อสารได้รับการฉายรังสีด้วยแสงที่มีความยาวคลื่นเท่ากับความแตกต่างของพลังงานระหว่างสถานะเหล่านี้ สารจะดูดกลืนพลังงานและเกิดการเปลี่ยนสถานะ ซึ่งจะทำให้สาร อยู่ในสภาวะถูกกระตุ้น (แต่ในความเป็นจริงมีข้อจำกัดอื่น ๆ เช่น การห้ามสปิน ดังนั้นจึงไม่ได้ถูกกำหนดแค่โดยค่าพลังงานเท่านั้น)
อันที่จริงแล้ว สสารไม่ได้ปล่อยพลังงานแค่ที่ดูดซึมไปเท่านั้น แต่เกิดพลังงานขึ้นจากการกลับจากสถานะถูกกระตุ้นไปยังสถานะพื้น อย่างไรก็ตาม เนื่องจากส่วนหนึ่งของพลังงานผ่านกระบวนการที่ไม่มีการแผ่รังสี จึงไม่ถูกปล่อยออกมาอย่างสมบูรณ์ในรูปของแสงที่มีความยาวคลื่นและความเข้มเท่ากันกับแสงที่ถูกดูดกลืน ดังนั้นจึงสังเกตได้ว่าแสงบางส่วนยังคงถูกดูดกลืนโดยสสาร
โดยทั่วไปแล้ว การเปลี่ยนผ่านโมเลกุลอิเล็กตรอนจะเกิดขึ้นที่ความยาวคลื่นในย่านรังสีอัลตราไวโอเลต ช่วงคลื่นที่ตามองเห็นได้ และอินฟราเรด
นอกจากนี้ เมื่อสสารถูกฉายด้วยแสงขาว และส่วนหนึ่งของสารนั้นถูกดูดกลืน สารนั้นจะถูกสังเกตเห็นเป็นสีเสริมของแสงที่ถูกดูดกลืน
จักรกฤษณ์ กนกพจนานนท์

จักรกฤษณ์ กนกพจนานนท์ ชื่อเล่น เจเจ เกิดเมื่อวันที่ (27 สิงหาคม พ.ศ.2527) เป็นนักแสดงและสตั๊นแมนชาวไทย 
ประวัติ.
จักรกฤษณ์ เป็นที่รู้จักจากละครเรื่อง พระจันทร์ลายพยัคฆ์ ทางช่อง 7 จบการศึกษาจากมหาวิทยาลัยกรุงเทพ คณะบริหารธุรกิจ
ก่อนเข้าสู่วงการบันเทิงเคยทำงานเป็นสตั๊นแมนให้กับภาพยนตร์ฮอลลีวู้ดหลายเรื่อง อาทิ Hangover ภาค 2 เป็นต้นฯ
พวยแก๊ส

พวยก๊าซ หรือ โพรมิเนนซ์ (prominence) เป็นปรากฏการณ์ที่เกิดจากการที่ส่วนหนึ่งของชั้นโครโมสเฟียร์ซึ่งเป็นชั้นบรรยากาศด้านล่างของดวงอาทิตย์ ได้ยื่นออกมาสู่ชั้นโคโรนาซึ่งเป็นบรรยากาศชั้นบน ตามเส้นแรงแม่เหล็ก
พวยก๊าซจะปรากฏเป็นสีแดงเนื่องจากส่วนใหญ่ปล่อยรังสี Hα เช่นเดียวกับโครโมสเฟียร์ การสังเกตการณ์ทำได้ง่ายเมื่อเกิดสุริยุปราคาเต็มดวง หรืออาจทำได้ในช่วงเวลาทั่วไปด้วยการใช้ฟิลเตอร์ที่เลือกให้รังสี Hα ผ่านได้
เมื่อสังเกตพวยก๊าซบนโฟโตสเฟียร์ ที่ความยาวคลื่น Hα จะมองเห็นเป็นเส้นมืดกว่าบริเวณอื่น
บางครั้งความสูงของพวยก๊าซอาจสูงถึง 20 เท่าของเส้นผ่านศูนย์กลางของโลก
แพทริก แอนสัน เอิร์ลที่ 5 แห่งลิชฟิลด์

แพทริก แอนสัน เอิร์ลที่ 5 แห่งลิชฟิลด์  เกิดเมื่อวันที่ 25 เมษายน 2482 เป็นพระโอรสคนโตใน เจ้าหญิงแอนน์แห่งเดนมาร์ก กับ โทมัส แอนสัน ไวเคานต์แอนสัน พระสวามีคนแรก พระมารดาเป็นธิดาใน จอห์น โบวส์-ลีออน พระเชษฐาใน สมเด็จพระราชินีเอลิซาเบธ พระราชชนนี ทำให้เขาเป็นพระญาติใน สมเด็จพระเจ้าชาลส์ที่ 3 แห่งสหราชอาณาจักร รัชกาลปัจจุบัน เขามีน้องสาว 1 ท่าน คือ
ต่อมา เขาสมรสกับ ลีโอนอรา แอนสัน เคาน์เตสแห่งลิชฟิลด์ เมื่อวันที่ 8 มีนาคม พ.ศ. 2518 ทั้งคู่แต่งงานกันที่อาสนวิหารเชสเตอร์ โดยมีผู้มาร่วมงานอาทิ อดีตกษัตริย์กอนสตันตีโนสที่ 2 เอลิซาเบธที่ 2 เจ้าฟ้าหญิงเบียทริกซ์แห่งเนเธอร์แลนด์ อดีตราชินีอันเนอ-มารีแห่งกรีซ เอลิซาเบธ พระราชนนี เจ้าหญิงเบเนดิกเทอแห่งเดนมาร์ก ทั้งคู่ มีบุตรดังนี้
ต่อมาทั้งคู่หย่าขาดจากกันในปี 2529 เมื่อวันที่ 10 พฤศจิกายน พ.ศ. 2548 เอิร์ลที่ 5 แห่งลิชฟิลด์ มีอาการเส้นเลือดในสมองแตกและเสียชีวิตในวันรุ่งขึ้นที่โรงพยาบาลจอห์น แรดคลิฟฟ์ ในอ็อกซ์ฟอร์ด สิริอายุ 66 ปี งานศพของเขาจัดขึ้นเมื่อวันที่ 21 พฤศจิกายนที่โบสถ์เซนต์ไมเคิลและออลแองเจิล เมืองโคลวิช สแตฟฟอร์ดเชอร์ ซึ่งเขาถูกฝังไว้ในห้องนิรภัยของครอบครัว
ฟันผุ

ฟันผุ  เป็นการสลายตัวของฟันจากกรดที่ผลิตโดยแบคทีเรีย สีของฟันผุมีตั้งแต่เหลืองถึงดำ ผู้ป่วยมีอาการปวดฟันและทานอาหารลำบาก อาจมีภาวะแทรกซ้อน เช่น เนื้อเยื่อรอบฟันอักเสบ การสูญเสียฟัน การติดเชื้อและการเกิดหนอง
ฟันผุมีสาเหตุจากกรดที่แบคทีเรียใช้สลายเนื้อเยื่อแข็งของฟัน (เคลือบฟัน เดนทินและเคลือบรากฟัน) แบคทีเรียใช้กรดนี้ในการย่อยสลายเศษอาหารและน้ำตาลบนผิวฟัน เนื่องจากน้ำตาลโมเลกุลเดี่ยวนี้เป็นแหล่งพลังงานสำคัญของแบคทีเรีย การทานอาหารที่มีน้ำตาลสูงจึงเสี่ยงต่อฟันผุ ปัจจัยเสี่ยงอื่นรวมถึงภาวะก่อน้ำลายน้อย เช่น เบาหวาน กลุ่มอาการโชเกรนและยาบางชนิด ยาที่ลดการผลิตน้ำลาย ได้แก่ สารต้านฮิสตามีนและยาแก้ซึมเศร้า ฟันผุยังมีสาเหตุมาจากความยากจน อนามัยช่องปากไม่ดีและเหงือกร่นจนถึงรากฟัน
การป้องกันฟันผุ ได้แก่ การทำความสะอาดฟันเป็นประจำ การทานอาหารที่มีน้ำตาลน้อยและการใช้ฟลูออไรด์ มีการแนะนำการแปรงฟันสองครั้งต่อวันและขัดฟันหนึ่งครั้งต่อวัน ผลิตภัณฑ์ที่มีฟลูออไรด์ ได้แก่ ยาสีฟัน น้ำผสมฟลูออไรด์และเกลือ มีวิธีรักษาหลากหลายตามสภาพฟันตั้งแต่การอุดฟันไปจนถึงการถอนฟัน ยังไม่พบวิธีฟื้นฟูฟันที่เสียหายขึ้นใหม่ แต่มีการใช้ฟลูออไรด์เพื่อคืนแร่ธาตุในการรักษารอยโรคขนาดเล็ก มีการใช้พาราเซตามอลหรือไอบิวพรอเฟนในการระงับปวด การรักษาหญิงตั้งครรภ์ที่มีฟันผุอาจลดความเสี่ยงในการแพร่แบคทีเรียสู่ทารกในครรภ์
ประชากรประมาณ 3.6 พันล้านคน (48% ของจำนวนประชากร) มีฟันผุในฟันแท้ (ค.ศ. 2016) ขณะที่ประชากรประมาณ 620 ล้านคน (9% ของจำนวนประชากร) มีฟันผุในฟันน้ำนม องค์การอนามัยโลกประเมินว่าผู้ใหญ่เกือบทั้งหมดมีฟันผุในช่วงหนึ่งของชีวิต พบฟันผุในเด็กและผู้ใหญ่มากขึ้นในช่วงไม่กี่ปีที่ผ่านมา ฟันผุพบมากในประเทศพัฒนาแล้วเนื่องจากการบริโภคน้ำตาลมากกว่าประเทศกำลังพัฒนา คำว่า caries มาจากภาษาละตินแปลว่า "เน่าเสีย"
แบทเกิร์ล

แบทเกิร์ล  เป็นนามแฝงของฮีโร่สมมุติหลายคนที่ปรากฏในหนังสือการ์ตูนอเมริกัน ตีพิมพ์โดย ดีซีคอมิกส์ ตัวละครนี้สร้างขึ้นโดย บิล ฟิงเกอร์ และ เชลดอน ม็อลดอฟฟ์
ศาสนาอิสลามในเอเชียตะวันออกเฉียงใต้

ศาสนาอิสลามเป็นศาสนาที่มีผู้นับถือมากที่สุดในเอเชียตะวันออกเฉียงใต้ โดยมีจำนวนประมาณ 240 ล้านคน ซึ่งเทียบเท่าประมาณ 42% ของประชากรทั้งหมด มุสลิมส่วนใหญ่อยู่ในประเทศบรูไน, อินโดนีเซีย และมาเลเซีย เช่นเดียวกันกับภาคใต้ของไทยบางส่วนและบางพื้นที่ของเกาะมินดาเนาในประเทศฟิลิปปินส์ตามลำดับ ส่วนชนกลุ่มน้อยที่สำคัญอาศัยอยู่ในประเทศอื่นในเอเชียตะวันออกเฉียงใต้ มุสลิมในเอเชียตะวันออกเฉียงใต้ส่วนใหญ่นับถือนิกายซุนนี และดำเนินตามสำนักฟิกฮ์ (นิติศาสตร์อิสลาม) ชาฟิอี ศาสนานี้เป็นศาสนาประจำชาติของประเทศมาเลเซียและบรูไน และยังเป็นหนึ่งใน 6 ความเชื่อทางการของอินโดนีเซีย
ศาสนาอิสลามในเอเชียตะวันออกเฉียงใต้มีความแตกต่างกัน และมีการแสดงออกในรูปแบบต่าง ๆ มากมาย ในบางพื้นที่มีการนำศาสนาอิสลามมาปรับเข้ากับประเพณีท้องถิ่นที่มีอยู่แล้ว รหัสยลัทธิเป็นลักษณะเฉพาะของอิสลามในเอเชียตะวันออกเฉียงใต้ โดยมีผู้นับถือตามที่ส่วนใหญ่ดำเนินตามลัทธิศูฟีจำนวนมาก เนื่องด้วยรูปแบบที่ลึกลับของศาสนาอิสลามเข้ากันได้ดีกับประเพณีที่มีอยู่แล้ว มุสลิมในเอเชียตะวันออกเฉียงใต้มองการปรับตัวของอิสลามให้เข้ากับประเพณีท้องถิ่นนั้นเป็นสิ่งที่ดี อิสลามเป็นส่วนหนึ่งของการใช้ชีวิตประจำวันและไม่ได้แยกออกจาก "ขอบเขตที่ไม่ใช่ศาสนา" เอเชียตะวันออกเฉียงใต้มีจำนวนมุสลิมที่สูงที่สุดในโลก แซงหน้าทั้งตะวันออกกลางและแอฟริกาเหนือ ถึงกระนั้น ศาสนาอิสลามในเอเชียตะวันออกเฉียงใต้ถูกละเลยจากการศึกษาอิสลามของชาวตะวันตกที่มีศูนย์กลางอยู่รอบตะวันออกกลาง
เลดีเอลิซาเบธ เชคเกอร์ลีย์

เลดีเอลิซาเบธ เชคเกอร์ลีย์  เกิดเมื่อวันที่ 7 มิถุนายน 2484 เป็นพระธิดาคนเล็กใน เจ้าหญิงแอนน์แห่งเดนมาร์ก กับ โทมัส แอนสัน ไวเคานต์แอนสัน พระสวามีคนแรก พระมารดาเป็นธิดาใน จอห์น โบวส์-ลีออน พระเชษฐาใน สมเด็จพระราชินีเอลิซาเบธ พระราชชนนี ทำให้เธอเป็นพระญาติใน สมเด็จพระเจ้าชาลส์ที่ 3 แห่งสหราชอาณาจักร รัชกาลปัจจุบัน เธอมีพี่ชาย 1 ท่าน คือ
บิดาและมารดาได้หย่าร้างกันในปี พ.ศ. 2491 ต่อจากนั้น แม่ของเธอได้เสกสมรสกับ เจ้าชายจอร์จ วัลเดมาร์แห่งเดนมาร์ก และย้ายไปอยู่ที่ปารีส ซึ่งเจ้าชายจอร์จ วัลเดมาร์ทรงรับราชการทหารเรือและทหารอากาศ บิดาของเธอเสียชีวิตในปี 2501 ก่อนเข้ารับตำแหน่งเอิร์ลแห่งลิชฟิลด์ ในวันที่ 12 กรกฎาคม พ.ศ. 2504 สมเด็จพระราชินีนาถเอลิซาเบธที่ 2 ทรงออกพระบรมราชโองการโปรดเกล้าฯ ให้เธอ มีคำนำหน้าว่า เลดี
วันที่ 27 กรกฎาคม พ.ศ. 2515 เธอได้สมรสกับเซอร์จอฟฟรีย์ เชคเกอร์ลีย์ ที่ เวสต์มินสเตอร์แอบบีย์ โดยมีแขกในงาน อาทิ สมเด็จพระราชินีนาถเอลิซาเบธที่ 2 สมเด็จพระราชินีเอลิซาเบธ พระราชชนนี และ เจ้าหญิงเบียทริกซ์แห่งเนเธอร์แลนด์ เจ้าหญิงแอนน์ พระราชกุมารี เลดีซาราห์ แชตโท เลดีเอลิซาเบธและสามี ได้แยกทางกันในปี พ.ศ. 2529 และหย่าขาดจากกันในปี พ.ศ. 2552 พวกเขามีลูกสาวหนึ่งคนและหลานสองคน คือ
หลังจากความเครียดจากการวางแผนงานเลี้ยงเปิดตัวของเธอเองในปี 2502 เลดีเอลิซาเบธได้ก่อตั้งบริษัท Party Planners ขึ้นในปี 2503 นับจากนั้นเป็นต้นมา เธอก็วางแผนงานเลี้ยงสำหรับลูกพี่ลูกน้องของเธอ สมเด็จพระราชินีนาถเอลิซาเบธที่ 2 แห่งสหราชอาณาจักร งานสำคัญที่เธอวางแผนไว้คือ: งานเลี้ยงวันเกิดครบรอบ 70 ปีของ มาร์กาเรต แทตเชอร์ งานวันเกิดครบรอบวันเฉลิมพระชนมพรรษา 80 และ 90 พรรษา ของ สมเด็จพระราชินีนาถเอลิซาเบธที่ 2 รวมไปถึงงานพระราชพิธีอภิเษกสมรส เจ้าชายปัฟโลส มกุฎราชกุมารแห่งกรีซ และ เจ้าหญิงมารี-แชนทัล มกุฎราชกุมารีแห่งกรีซ และงานเลี้ยงต้อนรับพระราชวงศ์ต่างประเทศในคืนก่อนวันเสกสมรสของ เจ้าชายวิลเลียม เจ้าชายแห่งเวลส์ และ แคเธอริน เจ้าหญิงแห่งเวลส์ ในปี พ.ศ. 2543 รวมไปถึงวันพระราชสมภพปีที่ 18 ของเจ้าฟ้าชายวิลเลียม ในวันที่ 21 มิถุนายน วันพระราชสมภพปีที่ 50 ของ เจ้าหญิงแอนน์ พระราชกุมารี ในวันที่ 15 สิงหาคม และวันประสูติปีที่ 70 ของ เจ้าหญิงมาร์กาเรต เคาน์เตสแห่งสโนว์ดอน ในวันที่ 21 สิงหาคม ในปี 2536
ในฐานะพระบุตรบุญธรรมในเจ้าชายจอร์จ วัลเดมาร์ เลดีเอลิซาเบธยังได้เข้าร่วมงานของราชวงศ์มากมายในยุโรป รวมถึงงานวันเฉลิมพระชนมพรรษา 80 พรรษาที่ออสโล ของ สมเด็จพระราชาธิบดีฮารัลด์ที่ 5 แห่งนอร์เวย์ และ สมเด็จพระราชินีซอนยาแห่งนอร์เวย์ และงานพระบรมศพของแกรนด์ดยุกฌ็องแห่งลักเซมเบิร์ก ในปี 2561 เลดีเอลิซาเบธเข้าร่วมงานเลี้ยงของประเทศที่ สมเด็จพระราชินีนาถเอลิซาเบธที่ 2 จัดเลี้ยงในโอกาสที่ สมเด็จพระราชาธิบดีวิลเลิม-อเล็กซานเดอร์แห่งเนเธอร์แลนด์ และ สมเด็จพระราชินีมักซิมาแห่งเนเธอร์แลนด์ เสด็จพระราชดำเนินเยือนสหราชอาณาจักร ณ พระราชวังบักกิงแฮม
ถึงแก่กรรม.
เธอได้รับความทุกข์ทรมานจากอาการอ่อนเพลียเรื้อรัง เธอเสียชีวิตด้วยโรคถุงลมโป่งพอง ในโรงพยาบาลในลอนดอน เมื่อวันที่ 1 พฤศจิกายน พ.ศ. 2563 ขณะอายุได้ 79 ปี พิธีรำลึกจัดขึ้นเมื่อวันที่ 23 มิถุนายน พ.ศ. 2565 ที่โบสถ์เซนต์มาร์กาเร็ต เวสต์มินสเตอร์ โดยมี โซฟี ดัชเชสแห่งเอดินบะระ ในฐานะผู้แทนพระองค์ สมเด็จพระราชินีนาถเอลิซาเบธที่ 2 ในโอกาสนี้ เจ้าหญิงเบียทริกซ์ อดีตสมเด็จพระราชินีนาถ และ ฮะมัด บิน เคาะลีฟะฮ์ อัษษานี เสด็จพระราชดำเนิน/เสด็จ ร่วมในงานศพด้วย
ไซมอน โบวส์-ลีออน เอิร์ลที่ 19 แห่งสตราธมอร์และคิงฮอร์น

ไซมอน โบวส์-ลีออน เอิร์ลที่ 19 แห่งสตราธมอร์และคิงฮอร์น  เกิดเมื่อวันที่ 18 มิถุนายน 2529 เมื่อแรกเกิดดำรงบรรดาศักดิ์ ลอร์ดกลามิส เป็นบุตรชายของ ไมเคิล โบวส์-ลีออน เอิร์ลที่ 18 แห่งสตราธมอร์และคิงฮอร์น กับ อิโซเบล วัตเดอร์รัลล์ เขาเป็นญาติห่างๆใน สมเด็จพระเจ้าชาลส์ที่ 3 แห่งสหราชอาณาจักร รัชกาลปัจจุบัน ผ่านทางบิดา
เขาดำรงบรรดาศักดิ์เป็น เอิร์ลที่ 19 แห่งสตราธมอร์และคิงฮอร์น ภายหลังการถึงแก่กรรมของบิดาในปี 2559
เวฟไลต์

เวฟไลต์เป็นแร่อะลูมิเนียมฟอสเฟตพื้นฐานที่มีสูตร Al3 (PO4)2 (OH, F)3·5H2O ผลึกมักจะเกิดขึ้นเป็นกระจุกทรงกลมสีเขียวโปร่งแสงหรือทรงกลม มีโอกาสที่ผลึกจะเกิดขึ้นแตกต่างไปจากนี้น้อยมาก
การค้นพบ.
เวฟไลต์ได้รับการค้นพบครั้งแรกในปี พ.ศ. 2348 ที่ High Down, Filleigh, เดวอน สหราชอาณาจักร และตั้งชื่อโดย William Babington ในปีค.ศ. 1805 เพื่อเป็นเกียรติแก่ Dr. William Wavell (1750–1829) แพทย์ที่มีฐานประจำในเมืองเดวอน นักพฤกษศาสตร์ นักประวัติศาสตร์ และนักธรรมชาติวิทยา ที่ได้นำแร่มาสู่ความสนใจของนักแร่วิทยาคนอื่นๆ
การเกิด.
เกิดขึ้นร่วมกับแครนดัลไลต์และวาริสไซต์ในการแตกหักในหินแปรประเภทอะลูมินัสและในหินฟอสเฟต พบได้ในสถานที่ต่างๆ มากมาย โดยเฉพาะในภูเขาไอดา รัฐอาร์คันซอบริเวณเทือกเขาวาชิตา
บางครั้งเวฟไลต์ถูกนำไปใช้เป็นอัญมณีด้วยเช่นกัน
ไทยแลนด์ อเมเจอร์ลีก ฤดูกาล 2566 – โซนภาคใต้

ไทยแลนด์ อเมเจอร์ลีก ฤดูกาล 2566 โซนภาคใต้ เป็นส่วนหนึ่งของการแข่งขันไทยแลนด์ อเมเจอร์ลีก ฤดูกาล 2566 จัดการแข่งขันโดยสมาคมฟุตบอลแห่งประเทศไทย การแข่งขันจะแบ่งออกเป็น 2 โซนย่อยได้แก่ภาคใต้ตอนบน และภาคใต้ตอนล่าง
รูปแบบการแข่งขัน.
การแข่งขันในฤดูกาล 2566 จะแบ่งออกเป็นสองโซนย่อยได้แก่ภาคใต้ตอนบนและภาคใต้ตอนล่าง โดยจะเริ่มจากรอบมินิลีก ในรอบมินิลีก ภาคใต้ตอนบนจะแบ่งออกเป็นกลุ่มเอ 3 สโมสร และกลุ่มบี 4 สโมสร และภาคใต้ตอนล่างจะแบ่งออกเป็นกลุ่มละ 3 สโมสร แต่ละโซนย่อยจะแข่งขันกันแบบพบกันหมด
สโมสรที่เข้าแข่งขัน.
ในฤดูกาล 2566 มีสโมสรเข้าแข่งขันจำนวน 13 สโมสร โดยแบ่งออกเป็นภาคใต้ตอนบน 7 สโมสร และภาคใต้ตอนล่าง 6 สโมสร
<templatestyles src="Col-begin/styles.css"/>
สนามแข่งขัน.
การแข่งขันในโซนภาคใต้ใช้สนามแข่งขันในจังหวัดต่าง ๆ ดังนี้
การแข่งขันในโซนภาคใต้ตอนบน.
การจับสลากแบ่งสายมีขึ้นในวันที่ 21 เมษายน 2566
รอบมินิลีก.
<section begin=southern region upper group a/><onlyinclude></onlyinclude><section end=southern region upper group a/>
<section begin=southern region upper group b/><onlyinclude></onlyinclude><section end=southern region upper group b/>
การแข่งขันในโซนภาคใต้ตอนล่าง.
การจับสลากแบ่งสายมีขึ้นในวันที่ 21 เมษายน 2566
รอบมินิลีก.
<section begin=southern region lower group a/><onlyinclude></onlyinclude><section end=southern region lower group a/>
<section begin=southern region lower group b/><onlyinclude></onlyinclude><section end=southern region lower group b/>
ประเทศปากีสถานในเอเชียนเกมส์ 2022

ประเทศปากีสถาน จะเข้าร่วมแข่งขันเอเชียนเกมส์ 2022 ที่หางโจว, มณฑลเจ้อเจียง, ประเทศจีน ตั้งแต่วันที่ 23 กันยายนถึง 8 ตุลาคม ค.ศ. 2023 เดิมทีการแข่งขันมีกำหนดจะจัดขึ้นในเดือนกันยายนถึงตุลาคม ค.ศ. 2022 แต่เนื่องจากการรระบาดของโควิด-19ที่เพิ่มขึ้นในจีน การแข่งขันจึงถูกเลื่อนออกไปและกำหนดเวลาใหม่
ฮอกกี้.
ผลการแข่งขันดังนี้
กลุ่มภาษาบาหลี–ซาซัก–ซุมบาวา

กลุ่มภาษาบาหลี–ซาซัก–ซุมบาวา เป็นกลุ่มของภาษาที่มีความเกี่ยวข้องกันอย่างใกล้ชิดที่มีผู้พูดบนหมู่เกาะซุนดาน้อยตะวันตก (จังหวัดบาหลีและจังหวัดนูซาเติงการาตะวันตก) สามภาษานั้น คือ ภาษาบาหลีบนเกาะบาหลี ภาษาซาซักบนเกาะลมบก และภาษาซุมบาวาบนเกาะซุมบาวาตะวันตก
ตำแหน่งของกลุ่มภาษาบาหลี–ซาซัก–ซุมบาวาภายในกลุ่มภาษามลายู-พอลินีเชียยังไม่เป็นที่กระจ่าง โดย Adelaar (2005) จัดให้กลุ่มภาษานี้เป็นกลุ่มย่อยของกลุ่ม "มลายู-ซุมบาวา" แต่ข้อเสนอนี้ยังคงเป็นที่โต้แย้ง
การให้แสงเงาแบบฟ็อง

การให้แสงเงาแบบฟ็อง (Phong shading) หรือ การประมาณค่าในช่วงของฟ็อง (Phong interpolation) เป็นเทคนิคการประมาณค่าในช่วงสำหรับการคำนวณการให้แสงเงาในคอมพิวเตอร์กราฟิกส์สามมิติ โดยกำหนดค่าสีในแต่ละพิกเซล โดยการประมาณค่าในช่วงของเวกเตอร์แนวฉากตลอดทั่วโพลีกอน
เทคนิคนี้คิดค้นโดยบู่ย เตื่อง ฟ็อง ชาวเวียดนาม ซึ่งได้ตีพิมพ์เรื่องนี้ในวิทยานิพนธ์ระดับปริญญาเอกของเขาในปี 1973 เขายังได้เสนอแบบจำลองการสะท้อนแบบฟ็องขึ้นมาพร้อมกันด้วย แบบจำลองการสะท้อนแบบฟ็องเองก็อาจใช้ร่วมกับเทคนิคการให้แสงเงาแบบอื่น ๆ เช่น การให้แสงเงาแบบกูโร ได้อีกด้วย และการให้แสงเงาแบบฟ็องก็ยังสามารถใช้ร่วมกับแบบจำลองการสะท้อนแบบอื่น ๆ ที่ไม่ใช่แบบการสะท้อนแบบฟ็อง
ภาพรวม.
การให้แสงเงาแบบฟ็องปรับปรุงมาจากการให้แสงเงาแบบกูโร โดยให้การประมาณค่าที่ดีกว่า สำหรับการให้แสงเงาของพื้นผิวเรียบลื่น การให้แสงเงาแบบฟ็องถือว่าเวกเตอร์แนวฉากแปรผันอย่างต่อเนื่อง เทคนิคการประมาณค่าในช่วงแบบฟ็องให้ผลลัพธ์ที่ดีกว่าการให้แสงเงาแบบกูโร เมื่อนำไปใช้กับแบบจำลองการสะท้อนที่มีส่วนสว่างจัดจ้าขนาดเล็ก เช่น ในแบบจำลองการสะท้อนแบบฟ็อง
ปัญหาใหญ่ของการให้แสงเงาแบบกูโร คือเมื่อส่วนสว่างจัดจ้าอยู่ตรงกลางของโพลีกอนขนาดใหญ่ เนื่องจากการให้แสงเงาแบบกูโรจะคำนวณสีของจุดยอดของโพลีกอนและทำการประมาณค่าในช่วงระหว่างจุดยอดทั้งหมด จึงมองไม่เห็นส่วนสว่างนั้น การให้แสงเงาแบบฟ็องสามารถแก้ไขปัญหาตรงนี้ได้
การให้แสงเงาแบบฟ็องนั้นแตกต่างจากการให้แสงเงาแบบกูโรตรงที่จะหาเวกเตอร์แนวฉากของพื้นผิวภายในโพลีกอนจากเวกเตอร์แนวฉากของจุดยอดโพลีกอนโดยการประมาณค่าในช่วงแบบเชิงเส้น ดังนั้นเวกเตอร์แนวฉากจะถูกกำหนดสำหรับแต่ละพิกเซลในฉาก และแบบจำลองการสะท้อนนี้จะถูกนำไปใช้กับแต่ละพิกเซลเพื่อกำหนดสีของพิกเซล การให้แสงเงาแบบฟ็องนั้นต้องใช้กำลังการคำนวณมากกว่าการให้แสงเงาแบบกูโร เนื่องจากต้องทำการคำนวณแบบจำลองการสะท้อนสำหรับแต่ละพิกเซล
ระบบประมวลผลแบบตามเวลาจริง.
Direct3D ซึ่งเป็นหนึ่งใน 3DCG API สำหรับระบบประมวลผลตามเวลาจริง มี D3DSHADE_PHONG ซึ่งเป็นหนึ่งในโหมดเงา D3DSHADEMODE ที่ฟังก์ชันการให้แสงเงาแบบตายตัว แต่ไม่เคยถูกนำมาใช้หรือสนับสนุนในการใช้งานจริง
ฮาร์ดแวร์ที่รองรับตัวให้แสงเงาแบบสั่งการได้ สามารถทำการให้แสงเงาแบบฟ็องที่ดำเนินการโดยตัวให้แสงเงาแบบพิกเซล หรือตัวให้แสงเงาแบบแฟรกเมนต์
แบบจำลองการสะท้อนแบบฟ็อง.
การสะท้อนแบบฟ็องเป็นแบบจำลองเชิงประจักษ์ของการส่องสว่างเฉพาะที่ โดยการสะท้อนแบบลัมแบร์ทของพื้นผิวขรุขระ และการสะท้อนแสงจัดจ้าของพื้นผิวเรียบ จะถูกนำมาคิดรวมกันเพื่อแสดงถึงการสะท้อนของพื้นผิววัตถุ ซึ่งมาจากประสบการณ์การสังเกตอย่างไม่เป็นทางการของตัวฟ็องเองที่ว่าพื้นผิวที่เรียบจะมีส่วนสว่างจัดจ้าที่เล็กและสว่างมาก ในขณะที่พื้นผิวที่หยาบจะมีส่วนสว่างจัดจ้าที่ใหญ่และค่อย ๆ จางลง แบบจำลองการสะท้อนนี้ยังได้รวมพจน์ของแสงโดยรอบ ซึ่งอธิบายถึงแสงที่กระจัดกระจายอย่างอ่อนทั่วทั้งฉาก
บู่ย เตื่อง ฟ็อง

บู่ย เตื่อง ฟ็อง (裴祥風, 14 ธันวาคม 1942 – กรกฎาคม 1975) เป็นนักวิจัยชั้นนำและเป็นหนึ่งในผู้บุกเบิกในอุตสาหกรรมคอมพิวเตอร์กราฟิกส์ ชาวเวียดนาม ในปี 1973 ในวิทยานิพนธ์ระดับปริญญาเอก ของเขาที่มหาวิทยาลัยยูทาห์ เรื่อง ""การให้แสงสำหรับรูปภาพที่สร้างจากคอมพิวเตอร์" " ("Illumination for Computer-Generated Images") เขาได้เสนอวิธีการให้แสงเงาที่ใช้กับวัสดุที่เกิดการสะท้อนแสงจัดจ้า ตั้งแต่นั้นมาวิธีนี้จึงเป็นที่รู้จักกันทั่วไปว่าการให้แสงเงาแบบฟ็อง การให้แสงเงาแบบฟ็องกลายเป็นวิธีการที่ได้รับความนิยมอย่างมากและยังคงใช้กันอย่างแพร่หลายในปัจจุบัน
ชีวประวัติ.
ฟ็องเกิดเมื่อวันที่ 14 ธันวาคม 1942 ที่ฮานอย ประเทศเวียดนาม เขาและครอบครัวก็ย้ายไปอยู่ไซง่อนในปี 1954
เขาย้ายไปฝรั่งเศส ในปี 1964 และศึกษาที่สถาบันวิศวกรรมแห่งเกรอน็อบล์ (ENSEHRMAG) เขาได้ปริญญาวิทยาศาสตร์จากเกรอน็อบล์ ในปี 1966 และได้ปริญญาวิศวกรรมศาสตร์จากสถาบัน ENSEEHT ในเมืองตูลูส ในปี 1968 และในปีเดียวกันนั้นเขาเริ่มทำงานที่สถาบันวิจัยวิศวกรรมและระบบอัตโนมัติ (Institut de Recherche d'Ingenieur et d'Automatique, IRIA) เพื่อค้นคว้าเกี่ยวกับการพัฒนาระบบปฏิบัติการสำหรับคอมพิวเตอร์ดิจิทัล
ในปี 1969 ที่กรุงปารีส เขาได้แต่งงานกับบู่ย ถิ หง็อก บิ๊ก (Bùi Thị Ngọc Bích, ชาวญาจาง) และมีบุตรสาวหนึ่งคน
เขาย้ายไปยูทาห์ สหรัฐอเมริกาในปี 1971 เพื่อทำงานเป็นผู้ช่วยวิจัยในแผนกวิทยาการคอมพิวเตอร์ของมหาวิทยาลัย และสำเร็จการศึกษาระดับปริญญาเอกที่มหาวิทยาลัยยูทาห์ในปี 1973
ฟ็องเป็นหนึ่งผู้เชี่ยวชาญในสาขาคอมพิวเตอร์กราฟิกส์ เขาได้คิดค้นแบบจำลองการสะท้อนแบบฟ็อง และ การให้แสงเงาแบบฟ็อง เทคนิคเหล่านี้ปัจจุบันนิยมใช้อย่างกว้างขวางในสาขาคอมพิวเตอร์กราฟิกส์ เขาได้เขียนบทความทางวิทยาศาสตร์ที่มีชื่อเสียงในปี 1973 และ 1975
เขาเสียชีวิตในปี 1975 ด้วยโรคมะเร็งเม็ดเลือดขาวระยะสุดท้าย โดยเขารู้ว่าเขาเป็นโรคนี้ตั้งแต่ตอนที่ยังเรียนอยู่แล้ว
วัดป่าไผ่ (จังหวัดราชบุรี)

วัดป่าไผ่ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ฝั่งตะวันออกของแม่น้ำแม่กลอง ในตำบลคลองตาคต อำเภอโพธาราม จังหวัดราชบุรี
วัดป่าไผ่เป็นวัดมอญ เดิมเป็นคณะสงฆ์แบบรามัญนิกาย ที่สร้างโดยชาวมอญรุ่นที่ 3 สร้างขึ้นในรัชสมัยพระบาทสมเด็จพระบาทสมเด็จพระนั่งเกล้าเจ้าอยู่หัว โดยชาวมอญรุ่นแรกได้เข้ามาพึ่งพระบรมโพธิสมภารในรัชสมัยของพระบาทสมเด็จพระพุทธยอดฟ้าจุฬาโลกมหาราช แต่เดิมวัดป่าไผ่เป็นวัดร้างมาก่อน เนื่องจากมีซากวิหาร และกองอิฐโบราณหลงเหลืออยู่ รวมทั้งพระพุทธรูปหินทราย ทิ้งร้างอยู่ในดงไผ่ ชาวมอญได้บูรณะและปฏิสังขรณ์เป็นวัดขึ้นมาใหม่ เรียกว่า "วัดป่าไผ่" เพราะบริเวณที่สร้างวัดมีป่าไผ่อยู่เป็นจำนวนมาก ตั้งเป็นวัดเมื่อ พ.ศ. 2334 ได้รับพระราชทานวิสุงคามสีมาเมื่อ พ.ศ. 2341
อาคารเสนาสนะที่สำคัญ ได้แก่ หอไตรได้รับอิทธิพลของสถาปัตยกรรมแบบพม่าผสมผสานกับสถาปัตยกรรมล้านนา มีลักษณะพิเศษเฉพาะซึ่งช่างชาวรามัญได้สร้างขึ้น มีผังเป็นรูปสี่เหลี่ยมจัตุรัส อาคารเรือนยอดทรงปราสาท หลังคาเครื่องไม้มุงกระเบื้อง ซ้อนกันเป็นชั้น ๆ จำนวน 5 ชั้น มีชายคาปีกนกคลุมโดยรอบทั้งสี่ด้าน โดยมีเสานางเรียงรองรับชายคาด้านละ 3 เสา การประดับตกแต่งหลังคาในแต่ละชั้นบริเวณมุมสันตะเข้จะประดับด้วยประติมากรรมปูนปั้นขนาดเล็ก บานประตูเขียนภาพเซี่ยวกางด้านนอกและทวารบาลด้านใน บานหน้าต่างด้านในเขียนภาพทวารบาล ผนังไม้ด้านในเรียบ หัวเสามีลวดลายตกแต่ง บนเพดานไม้เขียนภาพจิตรกรรมเป็นภาพยันต์ตรีนิสิงเห
อุโบสถได้รับการบูรณะใหม่แต่ยังคงเห็นรูปแบบเดิม วิหารเป็นอาคารคอนกรีตเสริมเหล็กซึ่งสร้างอยู่บนฐาน (วิหาร) สมัยอยุธยา ภายในวิหารประดิษฐานพระประธานปูนปั้นขนาดเล็กประทับนั่งขัดสมาธิราบ ปางมารวิชัย
ตัวให้แสงเงา

ตัวให้แสงเงา หรือ เชดเดอร์ (shader) เป็นโปรแกรมคอมพิวเตอร์สำหรับการให้แสงเงาใน คอมพิวเตอร์กราฟิกส์สามมิติ
ภาพรวม.
ในคอมพิวเตอร์กราฟิกส์สามมิติซึ่งแสดงวัตถุในลักษณะที่เป็นกลุ่มก้อนของสามเหลี่ยมนั้น การคำนวณภาพเคลื่อนไหวและฟิสิกส์เพื่อสร้างภาพที่ให้เรามองเห็นนั้นเรียกว่าการเร็นเดอร์ การเรนเดอร์นั้นเป็นกระบวนการต่าง ๆ ที่ประกอบไปด้วยหลายขั้นตอน โดยตัวให้แสงเงานั้นก็เป็นองค์ประกอบหนึ่งของการเร็นเดอร์
ตัวให้แสงเงาอาจเขียนขึ้นโดยใช้ภาษาการให้แสงเงา จุดยอดและพิกเซลถูกกำหนดจากค่าป้อนเข้าและป้อนออกของโปรแกรมในการประมวลผลตามที่ต้องการ รวมถึงการแปลงพิกัด/เทกซ์เจอร์แมปปิง/การจัดแสง เป็นต้น ขณะที่ทำการเร็นเดอร์ โปรแกรมตัวให้แสงเงามักจะถูกส่งต่อไปยัง GPU และเรียกใช้จุดยอดหรือส่วนประกอบย่อยไปแบบคู่ขนานกันเพื่อสร้างเป็นภาพกราฟิกส์สามมิติขึ้นมา
ตัวให้แสงเงาเป็นโปรแกรม ดังนั้น จึงสามารถทำอะไรก็ได้ที่ภาษาการให้แสงเงาและสภาพแวดล้อมการทำงานจะเอื้ออำนวย ตัวอย่างเช่น เป็นไปได้ที่จะละทิ้งข้อมูลสีทั้งหมดที่มีอยู่ในอินพุตในการให้แสงเงาพิกเซล และให้เป็นพิกเซลสีดำสนิท หรือเป็นไปได้ที่จะเขียนอัลกอริธึมการจัดแสงใหม่ตามการวิจัยล่าสุด เนื้อหาที่อธิบายไว้ในตัวให้แสงเงาจะแตกต่างกันไปตามการใช้งาน (เช่น แบบเวลาจริงหรือสำหรับผลิตภัณฑ์ แบบสมจริงหรือสำหรับทำแอนิเมชัน) และภาพที่ได้ก็จะต่างกันไป
ไทยแลนด์ อเมเจอร์ลีก ฤดูกาล 2566 – โซนภาคเหนือ

ไทยแลนด์ อเมเจอร์ลีก ฤดูกาล 2566 โซนภาคเหนือ เป็นส่วนหนึ่งของการแข่งขันไทยแลนด์ อเมเจอร์ลีก ฤดูกาล 2566 จัดการแข่งขันโดยสมาคมฟุตบอลแห่งประเทศไทย การแข่งขันจะแบ่งออกเป็น 2 โซนย่อยได้แก่ภาคเหนือตอนบน และภาคเหนือตอนล่าง
รูปแบบการแข่งขัน.
การแข่งขันในฤดูกาล 2566 จะแบ่งออกเป็นสองโซนย่อยได้แก่ภาคเหนือตอนบนและภาคเหนือตอนล่าง โดยจะเริ่มจากรอบมินิลีก ในรอบมินิลีก ภาคเหนือตอนบนจะแบ่งออกเป็นกลุ่มละ 3 สโมสร และภาคเหนือตอนล่างจะแบ่งออกเป็นกลุ่มละ 4 สโมสร แต่ละโซนย่อยจะแข่งขันกันแบบพบกันหมด
สโมสรที่เข้าแข่งขัน.
ในฤดูกาล 2566 มีสโมสรเข้าแข่งขันจำนวน 20 สโมสร โดยแบ่งออกเป็นภาคเหนือตอนบน 12 สโมสร และภาคเหนือตอนล่าง 8 สโมสร
<templatestyles src="Col-begin/styles.css"/>
สนามแข่งขัน.
การแข่งขันในโซนภาคเหนือใช้สนามแข่งขันในจังหวัดต่าง ๆ ดังนี้
การแข่งขันในโซนภาคเหนือตอนบน.
การจับสลากแบ่งสายมีขึ้นในวันที่ 21 เมษายน 2566
รอบมินิลีก.
<section begin=northern region upper group a/><onlyinclude></onlyinclude><section end=northern region upper group a/>
<section begin=northern region upper group b/><onlyinclude></onlyinclude><section end=northern region upper group b/>
<section begin=northern region upper group c/><onlyinclude></onlyinclude><section end=northern region upper group c/>
<section begin=northern region upper group d/><onlyinclude></onlyinclude><section end=northern region upper group d/>
การแข่งขันในโซนภาคเหนือตอนล่าง.
การจับสลากแบ่งสายมีขึ้นในวันที่ 21 เมษายน 2566
รอบมินิลีก.
<section begin=northern region lower group a/><onlyinclude></onlyinclude><section end=northern region lower group a/>
<section begin=northern region lower group b/><onlyinclude></onlyinclude><section end=northern region lower group b/>
ศาสนาอิสลามในประเทศบรูไน

ศาสนาอิสลามเป็นศาสนาประจำชาติของประเทศบรูไน โดยมีประชากรที่เป็นมุสลิมถึงร้อยละ 82.70 ส่วนใหญ่มีภูมิหลังเป็นมลายูที่นับถือนิกายซุนนี ซึ่งดำเนินตามสำนักแนวคิดชาฟิอี ส่วนกลุ่มมุสลิมอื่น ๆ ได้แก่ มลายูเกอดายัน (ผู้เข้ารีตจากกลุ่มชนพื้นเมือง) กับชาวจีนและดายักอีบันที่เข้ารีต
การเข้ารับอิสลาม.
นับตั้งแต่ศาสนาอิสลามเป็นศาสนาประจำชาติใน ค.ศ. 1954 จำนวนชาวบรูไนก็เข้ารับอิสลามเพิ่มขึ้น และใน ค.ศ. 2004 มีบันทึกว่ามีชาวบรูไนที่เข้ารับอิสลามมากกว่า 16,000 คน ในช่วง ค.ศ. 2009-2020 มีผู้เข้ารับอิสลามในประเทศบรูไน 5,884 คน
ตำบลบางพลีใหญ่

บางพลีใหญ่ เป็นตำบลในอำเภอบางพลี จังหวัดสมุทรปราการ ใน พ.ศ. 2565 มีประชากรทั้งหมด 103,191 คน
ที่ตั้งและอาณาเขต.
ตำบลบางพลีใหญ่มีอาณาเขตติดต่อกับตำบลข้างเคียงดังนี้
การแบ่งเขตการปกครอง.
ตำบลบางพลีใหญ่แบ่งเขตการปกครองย่อยเป็น 23 หมู่บ้าน ได้แก่
จอห์น โบวส์-ลีออน

จอห์น โบวส์-ลีออน  เกิดเมื่อวันที่ 1 เมษายน 2429 เป็นบุตรชายคนที่ 4 และ 2 ใน คอลด โบวส์-ลีออน เอิร์ลที่ 14 แห่งสตราธมอร์และคิงฮอร์น และ เซซิเลีย โบวส์-ลีออน เคาน์เตสแห่งสตราธมอร์และคิงฮอร์น เขามีพี่น้องร่วมบิดามารดาดังนี้
เขาเป็นพระเชษฐาใน สมเด็จพระราชินีเอลิซาเบธ พระราชชนนี พระราชมาตุลา (ลุงฝ่ายแม่ใน) ใน สมเด็จพระราชินีนาถเอลิซาเบธที่ 2 แห่งสหราชอาณาจักร กับ เจ้าหญิงมาร์กาเรต เคาน์เตสแห่งสโนว์ดอน ทว่า เขาได้ถึงแก่กรรมขณะที่ สมเด็จพระราชินีนาถเอลิซาเบธที่ 2 มีพระชนมพรรษาเพียง 4 พรรษา และก่อนหน้าการประสูติกาลของเจ้าฟ้าหญิงมาร์กาเร็ตราว 6 เดือน ด้านการศึกษา เขาจบจาก วิทยาลัยอีตัน 
ก่อนสงครามโลกครั้งที่ 1 จะปะทุขึ้น เขาทำงานทำงานเป็นนายหน้าซื้อขายหลักทรัพย์ในลอนดอน ให้กับบริษัท Rowe and Pitman ในปี 2458 เขาเผลอยิงตัวเองด้วยนิ้วชี้ซ้ายจนทำให้นิ้วด้วน ในวันรุ่งขึ้น ขณะเข้ารับการรักษาในสหราชอาณาจักร เขายอมรับว่าเคยมีอาการทางประสาทในปี 2455 และเป็นโรคประสาทอ่อนๆ ร่วมด้วย ปลายปีนั้น เขาถูกประจำการที่กระทรวงยุทโธปกรณ์ จากนั้นในกองทัพบกในปี 2459 หลังสงคราม เขาถูกคุกคามจากศาลทหารถึง 2 ครั้งหลังจากล้มเหลวในการแสดงสวนสนามเพื่อถอนกำลัง หลังจากนั้นก็กลับไปทำงานในเมือง เมื่อวันที่ 19 มิถุนายน พ.ศ. 2463 เขาได้รับแต่งตั้งให้เป็นรองผู้หมวดแห่งฟอร์ฟาร์ไชร์
เขาเสียชีวิตที่บ้านของครอบครัวใน ปราสาทกรามิส ของเช้าวันที่ 7 กุมภาพันธ์ พ.ศ. 2473 ด้วยโรคปอดบวม ขณะอายุ 44 ภรรยาม่ายของเขาเป็นแขกรับเชิญในงานอภิเษกสมรสของสมเด็จพระราชินีนาถเอลิซาเบธที่ 2 และ เจ้าชายฟิลิป ดยุกแห่งเอดินบะระ ในปี พ.ศ. 2490 ขณะนั้นเธอมีอายุ 58 ปี และเสียชีวิตเมื่อวันที่ 19 กรกฎาคม พ.ศ. 2509 อายุ 76 ปี
ครอบครัว.
จอห์น สมรสกับ เฟเนลลา ทรัฟฟิซ (19 สิงหาคม พ.ศ. 2432 – 19 กรกฎาคม พ.ศ. 2509) เมื่อวันที่ 29 กันยายน พ.ศ. 2457 Bowes-Lyon แต่งงานกับ พวกเขามีลูกสาวห้าคน คือ
กลุ่มอาการโชเกรน

กลุ่มอาการโชเกรน (ย่อ: SjS, SS) เป็นโรคภูมิต้านตนเองระยะยาวที่ส่งผลต่ออวัยวะผลิตของเหลวในร่างกายอย่างต่อมน้ำตาและต่อมน้ำลาย กลุ่มอาการโชเกรนยังส่งผลกระทบร้ายแรงต่ออวัยวะอื่น เช่น ปอด ไตและระบบประสาท อาการหลัก ได้แก่ ปากแห้ง ตาแห้ง เจ็บปวดและล้า อาการอื่นรวมถึงผิวแห้ง ช่องคลอดแห้ง ไอเรื้อรัง ชาที่แขนและขา รู้สึกเหนื่อย ปวดกล้ามเนื้อและข้อ และต่อมไทรอยด์ทำงานผิดปกติ ผู้ป่วยกลุ่มอาการโชเกรนมีความเสี่ยงเป็นมะเร็งต่อมน้ำเหลืองมากขึ้น 15%
ยังไม่ทราบสาเหตุแน่ชัดของกลุ่มอาการโชเกรน แต่คาดว่าเป็นกรรมพันธุ์ร่วมกับสิ่งกระตุ้นทางสิ่งแวดล้อมอย่างการติดเชื้อไวรัสและแบคทีเรีย กลุ่มอาการโชเกรนสามารถเกิดเองโดยไม่เกี่ยวข้องกับปัญหาสุขภาพอื่น (กลุ่มอาการโชเกรนปฐมภูมิ) หรือเป็นผลจากโรคเนื้อเยื่อเกี่ยวพัน (กลุ่มอาการโชเกรนทุติยภูมิ) กลุ่มอาการโชเกรนอาจเกี่ยวข้องกับโรคภูมิต้านตนเองอื่น ๆ เช่น ข้ออักเสบรูมาตอยด์ (RA) ลูปัส อีริทีมาโตซัส ทั่วร่าง (SLE) และโรคหนังแข็งทั่วร่าง การวินิจฉัยใช้การเก็บตัวอย่างต่อมน้ำลายเพื่อหาลิมโฟไซต์และการตรวจเลือดเพื่อหาสารภูมิต้านทาน
แม้กลุ่มอาการโชเกรนจะเป็นหนึ่งในโรคภูมิต้านตนเองที่พบได้ทั่วไป แต่ยังไม่มีการตรวจวินิจฉัยโรคแบบไม่ล่วงล้ำที่เฉพาะเจาะจง การรักษาเป็นการจัดการกับอาการผู้ป่วย เช่น การใช้น้ำตาเทียมหรือผ่าตัดอุดท่อน้ำตาเพื่อลดการอักเสบจากตาแห้ง การเคี้ยวหมากฝรั่ง (โดยเฉพาะชนิดไม่มีน้ำตาล) การจิบน้ำหรือใช้สารทดแทนน้ำลายในการบรรเทาอาการปากแห้ง อาจมีการหยุดใช้สารต้านฮิสตามีนซึ่งก่อให้เกิดภาวะแห้ง
เฮนริก โชเกรน จักษุแพทย์ชาวสวีเดนอธิบายโรคนี้ในปี ค.ศ. 1933 อย่างไรก็ตาม ยัน มิคุลิช-ราเดกคี ศัลยแพทย์ชาวเยอรมัน–โปแลนด์บรรยายถึงอาการผู้ป่วยก่อนหน้านี้ในปี ค.ศ. 1892 ประชากรประมาณ 0.2–1.2% ป่วยเป็นกลุ่มอาการโชเกรน โดยครึ่งหนึ่งเป็นแบบปฐมภูมิ อีกครึ่งหนึ่งเป็นแบบทุติยภูมิ กลุ่มอาการโชเกรนพบได้ทั่วไปในผู้หญิงมากกว่าผู้ชายประมาณ 10 เท่า อาการมักแสดงในช่วงวัยกลางคน ผู้ป่วยกลุ่มอาการโชเกรนมีการคาดหมายคงชีพปกติ
ตำบลท่ามะไฟหวาน

ท่ามะไฟหวาน เป็น 1 ใน 10 ตำบลของอำเภอแก้งคร้อ จังหวัดชัยภูมิ มีพื้นที่อยู่ในอุทยานแห่งชาติภูแลนคา มีภูเขาล้อมรอบอยู่ 3 ด้าน ทิศตะวันตกและทิศใต้ติดภูแลนคาและภูโค้ง ทิศตะวันออกติดอุทยานแห่งชาติน้ำพอง (ภูผาดำ- ภูผาแดง) พื้นที่ทางทิศเหนือเป็นที่ราบสลับที่ดอน ทิศใต้และทิศตะวันออกเป็นที่ราบ และภูเขาจะมีบริเวณที่ราบลุ่มเฉพาะบริเวณที่ติดกับลำห้วย
ที่ตั้งและอาณาเขต.
ตำบลท่ามะไฟหวาน มีอาณาเขตติดต่อกับเขตการปกครองข้างเคียง ดังนี้
ประวัติ.
เดิมทีท้องตำบลท่ามะไฟหวาน เป็นหมู่บ้านในตำบลกวางโจน อำเภอภูเขียว นับตั้งแต่มีการปฏิรูปการปกครองมาเป็นจังหวัด อำเภอ และตำบล ซึ่งเหตุที่เป็นเช่นนี้อาจเนื่องมาจาก ในสมัยก่อนท้องที่แถบนี้ยังมีราษฎรเข้ามาจับจองพื้นที่อาศัยและทำกินอยู่อย่างเบาบาง จนกระทั่งวันที่ 25 กรกฎาคม พ.ศ. 2481 จึงได้มีการจัดตั้ง ตำบลแก้งคร้อ (ต่อมาเปลี่ยนชื่อเป็น ตำบลช่องสามหมอ) ขึ้นมา โดยแบ่งท้องที่บางส่วนมาจากตำบลกวางโจน จึงย้ายมาขึ้นกับตำบลแก้งคร้อ ต่อมาในวัในวันที่ 15 กันยายน พ.ศ. 2496 มีการแบ่งเอาท้องที่ตำบลแก้งคร้อบางส่วนจัดตั้งเป็น ตำบลหนองขาม บ้านท่ามะไฟหวานจึงย้ายมาขึ้นกับตำบลหนองขาม
เมื่อพื้นที่ราบใต้เชิงเขาภูแลนคาเริ่มถูกจับจองทำกินจนไม่เหลือที่ว่าง ดังนั้นจึงมีราษฎรบางส่วนอพยพขึ้นสู่เทือกเขาภูแลนคา เพื่อแผ้วถางพื้นที่ทำมาหากินและอยู่อาศัย ต่อมาเมื่อมีจำนวนราษฎรเพิ่มมากขึ้น ทำให้ยากแก่การปกครองท้องที่ เพราะเป็นเขตภูเขาสูง ดังนั้นในปี พ.ศ. 2531 ได้จัดตั้งตำบลท่ามะไฟหวาน ขึ้นมาอีกแห่งโดยแบ่งพื้นที่มาจากตำบลหนองขาม
การแบ่งเขตการปกครอง.
การปกครองส่วนภูมิภาค.
ตำบลท่ามะไฟหวานแบ่งพื้นที่การปกครองออกเป็น 11 หมู่บ้าน ได้แก่
การปกครองส่วนท้องถิ่น.
ท้องที่ตำบลท่ามะไฟหวาน มีองค์กรปกครองส่วนท้องถิ่น เพียงแห่งเดียว คือ องค์การบริหารส่วนตำบลท่ามะไฟหวาน ครอบคลุมพื้นที่ตำบลท่ามะไฟหวานทั้งหมด ซึ่งเป็นสภาตำบลท่ามะไฟหวาน ที่จัดตั้งขึ้นในปี พ.ศ. 2531 และยกฐานะขึ้นเป็นองค์การบริหารส่วนตำบลท่ามะไฟหวานในวันที่ 30 มกราคม พ.ศ. 2539 จนถึงปัจจุบัน
โพลีกอน (คอมพิวเตอร์กราฟิกส์)

โพลีกอน (polygon) ในทางคอมพิวเตอร์กราฟิกส์ แล้วหมายถึงองค์ประกอบที่เป็นรูปหลายเหลี่ยมที่ใช้ในการสร้างแบบจำลองพื้นผิวที่ใช้ในคอมพิวเตอร์กราฟิกส์สามมิติ
ในการสร้างแบบจำลองรูปร่างต่าง ๆ จะมีความแตกต่างกันระหว่างแบบจำลองที่ปิดสนิทกับที่มีช่องเปิดอยู่ ดังนั้นบ่อยครั้งในการสร้างจำเป็นต้องแยกแยะให้ชัดด้วย โพลีกอนที่ปิดล้อมสนิทจะเรียกว่า โพลีกอนปิด (closed polygon) ในทางกลับกัน ถ้าแค่เอาส่วนของเส้นตรงมาเชื่อมต่อกันโดยได้ปิดให้สนิทจะเรียกว่า โพลีกอนเปิด (open polygon)
ภาพรวม.
แบบจำลองสามมิติที่ประกอบด้วยโพลีกอนดังกล่าวโดยพื้นฐานแล้วประกอบด้วยเส้นตรงและระนาบเท่านั้น แต่โดยการแบ่งเส้นและระนาบอย่างละเอียด เพิ่มจำนวนโพลีกอน และใช้การประมวลผล เช่น การให้แสงเงาอย่างราบรื่น ทำให้สามารถจำลองเส้นโค้งและพื้นผิวโค้งได้ (สตูดิโอพิกซาร์ได้พัฒนาเทคโนโลยีซับดิวิชันเซอร์เฟซ ซึ่งควบคุมพื้นผิวโค้งด้วยโพลีกอนแบบเรียบง่าย)
ความสามารถของฮาร์ดแวร์จะถูกดึงออกมาได้หรือไม่ขึ้นอยู่กับทักษะของผู้สร้างซอฟต์แวร์ แต่บริษัทโพบีโฟนีได้ประสบความสำเร็จในการใช้ประสิทธิภาพกราฟิกโพลีกอนของ PS2 ได้อย่างเต็มที่ และ Gran Turismo 3 A-spec ที่ผลิตโดยบริษัทนี้ได้ประสบความสำเร็จในการวาดความเรียบของผิวโค้งของพื้นผิวตัวรถ ความสมจริงอย่างที่ไม่เคยมีมาก่อนสร้างกระแสตอบรับที่ดี โดยเฉพาะในยุโรปและสหรัฐอเมริกาซึ่งมีผู้ที่ชื่นชอบรถจำนวนมาก และเป็นจุดขายสำหรับ PS2 ซึ่งช่วยกระตุ้นยอดขายคอนโซลทั่วโลก
ในการสร้างแบบจำลองรูปร่างต่าง ๆ โดยใช้โพลีกอน ยิ่งมีโพลีกอนมากเท่าใด พื้นผิวโค้งก็จะยิ่งแสดงได้นุ่มนวลขึ้นเท่านั้น หากจำนวนของโพลีกอนน้อยเกินไป แม้ว่าวัตถุในโลกแห่งความเป็นจริง (ตัวต้นแบบ) จะประกอบด้วยพื้นผิวโค้งเรียบ แบบจำลองที่ได้ก็จะเต็มไปด้วยเหลี่ยมมุม
ในทางกลับกัน หากไม่ได้ติดตั้งตัวเร็นเดอร์ประสิทธิภาพสูง ผู้สร้างซอฟต์แวร์ควรสร้างโมเดลตัวละครที่มีโพลีกอนน้อยที่สุดเท่าที่จะเป็นไปได้ (โลว์โพลีกอน) เพื่อหลีกเลี่ยงสถานการณ์ที่ฮาร์ดแวร์ไม่สามารถประมวลผลโมเดลได้ ดังนั้นการแสดงรายละเอียดมักอาศัยการลงลายผิวภาพ
ตัวอย่างเช่น เพลย์สเตชัน 2 ของโซนี่ซึ่งวางจำหน่ายในปี 2000 สามารถวาดโพลีกอนได้ 3 ถึง 6 ล้านรูป ต่อวินาที ซึ่งได้สร้างยุคสมัยใหม่ในเวลานั้น เป็นผลจาก Emotion Engine ที่ติดตั้งอยู่ในนั้น และด้วยความสามารถของมัน จึงวาดเส้นโค้นได้อย่างราบรื่นกว่าเกมที่เคยมีมาก่อนหน้านั้น
รัฐธรรมนูญ 3 พฤษภาคม ค.ศ. 1791

รัฐธรรมนูญ 3 พฤษภาคม ค.ศ. 1791 หรือพระราชบัญญัติการปกครอง เป็นรัฐธรรมนูญที่นำมาใช้โดยสภาเซย์มใหญ่ ("สภาเซย์มสี่ปี" ซึ่งประชุมใน ค.ศ. 1788–1792) สำหรับเครือจักรภพโปแลนด์–ลิทัวเนีย ซึ่งเป็นรัฐทวิราชาธิปไตยอันประกอบด้วยราชบัลลังก์แห่งราชอาณาจักรโปแลนด์และแกรนด์ดัชชีลิทัวเนีย รัฐธรรมนูญถูกออกแบบมาเพื่อแก้ไขข้อบกพร่องทางการเมืองของเครือจักรภพ ซึ่งก่อนหน้านี้มีช่วงเวลาแห่งความปั่นป่วนและค่อย ๆ นำเสนอการปฏิรูป โดยเริ่มด้วยการประชุมเซย์มใน ค.ศ. 1764 และการเลือกสตาญิสวัฟ เอากุสตุส ปอญาตอฟสกี ผู้จะกลายเป็นกษัตริย์พระองค์สุดท้ายของเครือจักรภพขึ้นสู่ราชบัลลังก์ รัฐธรรมนูญนี้ถือเป็นรัฐธรรมนูญฉบับที่ 2 ในประวัติศาสตร์ ต่อจากรัฐธรรมนูญสหรัฐ
รัฐธรรมนูญพยายามที่จะใช้ระบอบราชาธิปไตยภายใต้รัฐธรรมนูญที่มีประสิทธิภาพมากขึ้น นำเสนอความเท่าเทียมกันทางการเมืองระหว่างชาวเมืองและขุนนาง และกำหนดให้ชาวนาอยู่ภายใต้การคุ้มครองของรัฐบาล บรรเทาการละเมิดที่เลวร้ายที่สุดของทาสติดที่ดิน รัฐธรรมนูญห้ามสถาบันรัฐสภาที่เป็นอันตรายเช่นการยับยั้งเสรีภาพซึ่งทำให้เซย์มตกอยู่ในความเมตตาของสมาชิกของสภาผู้ใดก็ตามที่สามารถยับยั้งและยกเลิกกฎหมายทั้งหมดที่รับรองโดยเซย์มนั้น ประเทศเพื่อนบ้านของเครือจักรภพมีปฏิกิริยาเป็นปรปักษ์ต่อการประกาศใช้รัฐธรรมนูญ พระเจ้าฟรีดริช วิลเฮ็ล์มที่ 2 แห่งปรัสเซียทรงทำลายพันธมิตรของปรัสเซียกับเครือจักรภพโปแลนด์–ลิทัวเนีย และทรงเข้าร่วมกับจักรวรรดิรัสเซียของเยกาเจรีนามหาราชินีและสมาพันธ์ทาร์โกวิกาของผู้ต่อต้านการปฏิรูปชาวโปแลนด์เพื่อเอาชนะเครือจักรภพในสงครามโปแลนด์-รัสเซียใน ค.ศ. 1792
รัฐธรรมนูญ ค.ศ. 1791 มีผลบังคับใช้ไม่ถึง 19 เดือน รัฐธรรมนูญถูกประกาศให้เป็นโมฆะโดยสภาเซย์มกรอดโนที่ประชุมใน ค.ศ. 1793 แม้ว่าอำนาจทางกฎหมายของเซย์มที่จะทำเช่นนั้นก็ยังมีข้อกังขา การแบ่งดินแดนครั้งที่สองและสามของโปแลนด์ (ค.ศ. 1793, ค.ศ. 1795) ทำให้อำนาจอธิปไตยของโปแลนด์สิ้นสุดลงในที่สุดจนกระทั่งสงครามโลกครั้งที่หนึ่งสิ้นสุดใน ค.ศ. 1918 ตลอด 123 ปีที่ผ่านมา รัฐธรรมนูญ ค.ศ. 1791 ช่วยให้ชาวโปแลนด์มีแรงบันดาลใจในการฟื้นฟูอำนาจอธิปไตยของประเทศในที่สุด ในคำพูดของผู้ร่างหลักสองคน Ignacy Potocki และ Hugo Kołątaj รัฐธรรมนูญ ค.ศ. 1791 คือ "เจตจำนงและพินัยกรรมฉบับสุดท้ายของมาตุภูมิที่กำลังจะสิ้นสุดลง"
รัฐธรรมนูญ 3 พฤษภาคม ค.ศ. 1791 ได้รวมสาธารณรัฐที่มีพระมหากษัตริย์เป็นประมุขเข้ากับการแบ่งอำนาจบริหาร นิติบัญญัติ และตุลาการอย่างชัดเจน โดยทั่วไปรัฐธรรมนูญฉบับนี้ถือว่าเป็นรัฐธรรมนูญแห่งชาติที่ลงลายลักษณ์อักษรสมัยใหม่ฉบับแรกของยุโรปและฉบับที่สองของโลกรองจากรัฐธรรมนูญสหรัฐที่มีผลบังคับใช้ใน ค.ศ. 1789
ซีเอฟโมโต

Zhejiang Chunfeng Power Co., Ltd. หรือที่รู้จักกันในชื่อทางการค้าว่า ซีเอฟโมโต (CFMoto) เป็นบริษัทจากประเทศจีนที่ผลิตเครื่องยนต์, รถจักรยานยนต์, เรือยอร์ช, ATV และอื่นๆ ซึ่งสำนักงานใหญ่ตั้งอยู่ที่กรุงหางโจว, มณฑลเจ้อเจียง ประเทศจีน 
ประวัติ.
ค.ศ.1989 / พ.ศ.2532.
ซีเอฟโมโต ได้ก่อตั้งขึ้นโดย Lai Guoqiang
ค.ศ.2011 / พ.ศ.2554.
ซีเอฟโมโต และ เคทีเอ็ม ได้ร่วมมือผูกมิตรทางการค้ากัน
ค.ศ.2013 / พ.ศ.2556.
ซีเอฟโมโต ได้ขยายสายการผลิตเรือยอร์ชระดับ high-end ขึ้นมา
ค.ศ.2017 / พ.ศ.2560.
ซีเอฟโมโต และ เคทีเอ็ม ได้ทำการ joint venture ร่วมกัน โดยให้สินค้าจากยี่ห้อเคทีเอ็มภายในประเทศจีน ขายในชื่อ "KTMR2R" ส่วนซีเอฟโมโตได้ผลิตรถจักรยานยนต์ขนาดเล็ก และผลิตเครื่องยนต์ขนาดใหญ่ให้เคทีเอ็มในโรงงานจีน
การตลาด.
ซีเอฟโมโต เน้นการตลาดในส่วนรถ ATV ความจุเครื่องยนต์ 400-1000 ซีซี, รถ SSV ความจุเครื่องยนต์ 500-1000 ซีซี, รถ UTV ความจุเครื่องยนต์ 1000 ซีซี และรถจักรยานยนต์ที่มีความจุเครื่องยนต์ 125-800 ซีซี
ส่วนการผลิตนั้นได้ผลิตเครื่องยนต์ไปมากกว่า 800,000 เครื่อง และรถมากกว่า 600,000 คัน โดยส่งออกไปแล้วประมาณ 100 ประเทศ และตัวแทนอีก 2,000 แห่งทั่วโลก
การแข่งขันมอเตอร์สปอร์ต.
ค.ศ.2022 / พ.ศ.2565.
ซีเอฟโมโต ได้เปิดตัวในรายการโมโต 3 เป็นครั้งแรก โดยใช้รถ KTM RC250GP แต่นำมาแข่งภายใต้ชื่อผู้ผลิตซีเอฟโมโต ร่วมกับทีม ' โดยเขาได้เลือกนักแข่ง 2 คน อย่าง ' และ 
ในสนาม Mandalika ประเทศอินโดนีเซีย, Carlos Tatay ได้ตำแหน่ง Pole position และได้โพเดียมอันดับ 3 ในการแข่งขัน ซึ่งเป็นครั้งแรกของผู้ผลิตรายนี้
รหัสโมเดลรุ่นต่างๆ.
รถจักรยานยนต์.
125 ซีซี ได้แก่ ST PAPIO
150 ซีซี ได้แก่ 150NK
250 ซีซี ได้แก่ 250CL-X, 250SR S, 250SR, 250NK*
300 ซีซี ได้แก่ 300CL-X, 300SR, 300NK
400 ซีซี ได้แก่ 400NK*, 450SR
650 ซีซี ได้แก่ 650MT*, 650NK*, 650GT
700 ซีซี ได้แก่ 700CL-X (Adventure/Sport/Heritage)
800 ซีซี ได้แก่ 800MT (Touring/Sport/Explore Edition), 800NK
รถ ATV.
CForce (450/520/600/625/850/1000/1000 Overland)
รถ SSV.
UForce (600/800/1000)
ZForce (550/800/1000/1000 Sport)
ห้องเรียนเวทมนตร์กับคุณแมวดำ

ห้องเรียนเวทมนตร์กับคุณแมวดำ (ญี่ปุ่น: 黒猫と魔女の教室, โรมาจิ: Kuroneko to Majo no Kyōshitsu) เป็นซีรีส์มังงะญี่ปุ่น เขียนและวาดภาพโดยโยสุกะ คาเนดะ เริ่มตีพิมพ์ในนิตยสาร "Magazine Pocket" ของสำนักพิมพ์โคดันชะตั้งแต่เดือนมีนาคม 2565
สื่อ.
มังงะ.
"ห้องเรียนเวทมนตร์กับคุณแมวดำ" เขียนและวาดภาพโดยโยสุกะ คาเนดะ เริ่มตีพิมพ์ในนิตยสาร "Magazine Pocket" ของสำนักพิมพ์โคดันชะเมื่อวันที่ 16 มีนาคม 2565
หนังสือมังงะ.
!width=4%|#
!width=48%|วันที่ออกจำหน่ายญี่ปุ่น
!width=48%|ISBN ญี่ปุ่น
<tr style="text-align: center;"><th scope="row" id="vol1" style="text-align: center; font-weight: normal; background-color: transparent;">1</th></td><td> 8 กรกฎาคม 2565</td><td></td></tr>
<tr style="text-align: center;"><th scope="row" id="vol2" style="text-align: center; font-weight: normal; background-color: transparent;">2</th></td><td> 9 กันยายน 2565</td><td></td></tr>
<tr style="text-align: center;"><th scope="row" id="vol3" style="text-align: center; font-weight: normal; background-color: transparent;">3</th></td><td> 9 ธันวาคม 2565</td><td></td></tr>
<tr style="text-align: center;"><th scope="row" id="vol4" style="text-align: center; font-weight: normal; background-color: transparent;">4</th></td><td> 9 มีนาคม 2566</td><td></td></tr>
</table>
ตรีอัครสงฆ์ผู้ศักดิ์สิทธิ์

ตรีอัครสงฆ์ หรือ ตรีอัครบิดร (#เปลี่ยนทาง) ในคริสต์ศาสนาตะวันออก ประกอบด้วยนักบุญบาซิลแห่งซีซารียา, นักบุญเกรกอรีแห่งนาซิอันซัส และ นักบุญยอห์นคริสซอสตอม ทั้งสามเป็นพระมุขนายกที่มีอิทธิพลมากในศาสนาคริสต์ยุคแรก และมีบทบาทสำคัญในการก่อร่างของเทววิทยาศาสนาคริสต์ ในศาสนาคริสต์แบบตะวันออกเรียกขานทั้งสามว่าเป็นพระอัครบิดรผู้ยิ่งใหญ่ทั้งสาม และเป็นอาจารย์ของคริสต์ชนทั่วโลก (Ecumenical Teachers) ส่วนในโรมันคาทอลิก เทิดเกียรติให้เป็นหมอแห่งคริสตจักร ทั้งสามได้รับการยกย่องในฐานะนักบุญในออร์ทอดอกซ์ตะวันออก, คาทอลิก, อังกลิคัน และคริสตจักรอื่น ๆ
ที่มาของตรีอัครสงฆ์สามารถย้อนไปถึงเรื่องเล่าว่าในคอนสแตนติโนเปิล สมัยศตวรรษที่ 11 ได้เกิดข้อถกเถียงขึ้นว่าในสามอัครสงฆ์นี้ ผู้ใดยิ่งใหญ่ที่สุด บ้างว่าเป็นนักบุญบาซิลเนื่องจากเป็นผู้อธิบายถึงความเชื่อและวิถีสงฆ์ บ้างว่าเป็นนักบุญยอห์นคริสซอสตอม "โอษฐ์ทอง"  ผู้เป็นอัครมุขนายกแห่งคอนสแตนติโนเปิล ว่ามีทั้งวาจาที่คมคายและโดดเด่นในการพาคนบาปมากลับใจ ส่วนที่เหลือว่าเป็นนักบุญเกรกอรี ซึ่งมีอำนาจยิ่งใหญ่, บริสุทธิ์ และมีความชำนาญในการเทศนา รวมถึงยังเป็นผู้ปกป้องคริสต์ศาสนาจากพวกนอกรีตลัทธิอาเรียน ทั้งสามมีวันสมโภชคนละวัน แต่ล้วนอยู่ในเดือนมกราคม: นักบุญบาซิลตรงกับวันที่ 1 มกราคม, นักบุญเกรกอรีในวันที่ 25 มกราคม และ นกบุญคริสซอสตอมในวันที่ 27 มกราคม คริสต์จักรตะวันออกเชื่อว่าทั้งสามปรากฏร่วมกันในนิมิตของนักบุญยอห์น เมาโรเพาส์ มุขนายกแห่งยูชาอีตาในปี 1084 และได้กล่าวว่าพวกตนล้วนแล้วแต่เท่ากันต่อหน้าพระเป็นเจ้า โดย "ไม่มีซึ่งความแตกแยกระหว่างเรา และไม่มีความขัดแย้งซึ่งกันและกัน" จักรพรรดิบีแซนทีน อาเล็กซีออสที่หนึ่ง คอมเนนอส จึงมีการให้วันที่ 30 มกราคมเป็นวันสมโภชทั้งสามขึ้นตั้งแต่ราวปี 1100 เรื่อยมา
กีฬาวอลเลย์บอลในซีเกมส์ 2023 – ทีมชาย

การแข่งขันวอลเลย์บอลชายในซีเกมส์ 2023 จะจัดขึ้นในประเทศกัมพูชา ระหว่างวันที่ 3 ถึง 8 พฤษภาคม ค.ศ. 2023
การจับสลาก.
การจับสลากการแข่งขันวอลเลย์บอลชายจัดขึ้นในวันที่ 5 เมษายน ค.ศ. 2023 ที่พนมเปญ กัมพูชาในฐานะประเทศเจ้าภาพสามารถเลือกกลุ่มที่จะต้องการเล่นได้
ประเทศฟิลิปปินส์ถูกตัดสิทธิ์จากการจับสลากเนื่องจากข้อผิดพลาดทางธุรการในส่วนของคณะกรรมการโอลิมปิกฟิลิปปินส์ อย่างไรก็ตามทางประเทศฟิลิปปินส์ได้ยื่นอุทธรณ์ต่อคณะกรรมการจัดการแข่งขันซีเกมส์ของกัมพูชา (CAMSOC) เพื่อให้จับสลากใหม่ และฝ่ายจัดการแข่งขันได้อนุมัติการเข้าร่วมของฟิลิปปินส์ถ้าหากได้รับการยอมรับจากสมาชิกอย่างน้อย 5 ประเทศที่เข้าร่วมแข่งขันจะจับสลากใหม่อีกครั้ง และไม่มีการจับสลากใหม่ซึ่งประเทศฟิลิปปินส์ถูกจัดให้อยู่ในกลุ่มเอ
ประเทศที่เข้าร่วม.
<templatestyles src="Div col/styles.css"/>
รายชื่อตัวละครในรักลับ ๆ ข้ามหอของนายหมากับน้องแมว

ต่อไปนี้เป็นรายชื่อตัวละครจากซีรีส์มังงะญี่ปุ่นเรื่อง"รักลับ ๆ ข้ามหอของนายหมากับน้องแมว"
ให้เสียงโดย: ยูกิ โอโนะ ยู ชิมามูระ (หนุ่ม)
ให้เสียงโดย: อาอิ คายาโนะ
ให้เสียงโดย: อายาเนะ ซากูระ
ให้เสียงโดย: ยู ชิมามูระ
ให้เสียงโดย: รินะ ฮิดากะ
ให้เสียงโดย: โทโมกาซุ ซูงิตะ
ให้เสียงโดย: โยชิมาซะ โฮโซยะ
ให้เสียงโดย: ฮิโระ ชิโมโนะ
ให้เสียงโดย: ไดสึเกะ โอโนะ
ให้เสียงโดย: ริโฮะ อีดะ
ให้เสียงโดย: คาเอเดะ ฮนโดะ
ให้เสียงโดย: ทากายะ คูโรดะ
ให้เสียงโดย: ชินโนซูเกะ ทาจิบานะ
ให้เสียงโดย: เอริ คิตามูระ
ให้เสียงโดย: คาซูยูกิ โอกิตสึ
ให้เสียงโดย: ซุมิเระ อุเอซากะ
ให้เสียงโดย: Takanori Hoshino
ให้เสียงโดย: Akiko Kimura
ให้เสียงโดย: Eiji Takemoto
ลัทธิมาลินดี

คณะสงฆ์ข่าวดีนานาชาติ (GNIM) หรือรู้จักทั่วไปในชื่อ ลัทธิมาลินดี  หรือชื่อเดิม คณะสงฆ์ผู้รับใช้ พี.เอ็น. แม็กเคนซีย์ (Servant P. N. Mackenzie Ministries) เป็นขบวนการศาสนาใหม่ที่มีศูนย์กลางที่ชากาโฮลา มณฑลกีลีฟี ประเทศเคนยา ก่อตั้งขึ้นโดยพอล นเตงเง แม็กเคนซีย์ (Paul Nthenge Mackenzie) กับภรรยาคนแรก ในปี 2003 
กลุ่มนี้กลายมาเป็นที่สนใจในระดับนานาชาติในเดือนเมษายน 2023 หลังมีการเปิดเผยอ้างโทษว่าแม็กเคนซีย์ได้สั่งให้สมาชิกของลัทธิทำการฆ่าตัวตายหมู่โดยการอดอาหารเพื่อจะได้ "พบพระเยซู" เป็นผลให้มีผู้เสียชีวิต 110 ราย กลุ่มศาสนาใหม่นี้มักถูกบรรยายว่าเป็นลัทธิบูชา (cult) มีแนวคิดต่อต้านตะวันตกอย่างสุดโต่ง โดยสิ่งอำนวยความสะดวกในชีวิตทั้งบริการการแพทย์, การศึกษา และกีฬา ถูกมองว่าเป็น "ปิศาจของชีวิตแบบตะวันตก" และตัวแม็กเคนซีย์เองยังกล่าวประณามสหรัฐอเมริกา, สหประชาชาติ ไปจนถึงคริสต์จักรคาทอลิก ว่าเป็น "เครื่องมือของเซตาน" คำสอนส่วนใหญ่ของกลุ่มมุ่งเน้นไปที่วันสิ้นโลก และเป็นสาวกของ "วาทะวันสิ้นโลก" (End-Time Message) ของวิลเลียม แบรนแฮม นักสืบที่สอบสวนกรณีนี้ระบุว่ากลุ่มถูกชักจูงให้มีแนวคิดสุดขั้วและนำไปสู่ความตาย เป็นเพราะคำสอนของแบรนแฮม
แม็กเคนซีย์ก่อตั้ง GNIM ขึ้นในปี 2003 และมีผู้ติดตามจำนวนพอสมควร เนื่องมาจากเขาอ้างกับคนเหล่านี้ว่าตนสามารถสื่อสารกับพระเป็นเจ้าได้โดยตรง นับตั้งแต่ปลายทศวรรษ 2010s เรื่อยมา กลุ่มของแม็กเคนซีย์เริ่มได้รับคลื่นความสงสัยระลอกใหม่เกี่ยวกับวิถีปฏิบัติภายใน ในปี 2017 แม็กเคนซีย์และภรรยาถูกหมายจับจำนวนมากเกี่ยวกับกลุ่มของเขา เขาต้องโทษปลุกปั่นให้นักเรียนละทิ้งการศึกษาหลังเขาประกาศว่าการศึกษาเป็น "สิ่งที่ขัดกับพระเจ้า" ("ungodly") รวมถึงการปฏิเสธบริการทางการแพทย์ให้กับเด็ก ๆ ซึ่งเป็นผลให้มีเด็กเสียชีวิต ในปี 2017 เจ้าหน้าที่ของรัฐบาลสามารถกู้ตัวเด็กรวม 93 คนออกมาจากลัทธิได้ หลังการจับกุมอีกครั้งในปี 2019 เขาได้หนีออกจากมาลินดี และมุ่งหน้าไปป่าชากาโฮลา ที่ซึ่งเกิดการอดอาหารหมู่ในปี 2023
แม็กเคนซีย์ไม่ได้เข้าร่วมการอดอาหารหมู่ครั้งนี้ และถูกทางการจับกุม
เธียร มโนหรทัต

เธียร มโนหรทัต (13 สิงหาคม พ.ศ. 2478 – 28 กันยายน พ.ศ. 2564) อดีตสมาชิกสภาผู้แทนราษฎรกรุงเทพมหานคร 3 สมัย สังกัดพรรคพลังธรรม และพรรคประชาธิปัตย์
งานการเมือง.
นายเธียร มโนหรทัต เคยดำรงตำแหน่งเป็นผู้อำนวยการเขตบางขุนเทียน ก่อนที่จะลงสมัครรับเลือกตั้งสมาชิกสภาผู้แทนราษฎรในปี พ.ศ. 2535 สังกัดพรรคพลังธรรม ต่อมาในปี พ.ศ. 2538 เขาลงสมัครสังกัดพรรคเดิม และได้คะแนนอันดับที่4 ไม่ได้รับเลือกตั้ง แต่ยังได้รับการแต่งตั้งให้ดำรงตำแหน่งที่ปรึกษารัฐมนตรีช่วยว่าการกระทรวงมหาดไทย (สุดารัตน์ เกยุราพันธ์ุ) และได้รับเลือกตั้งอีกครั้งในปี พ.ศ. 2539 สังกัดพรรคประชาธิปัตย์ ในการเลือกตั้งสมาชิกสภาผู้แทนราษฎร พ.ศ. 2544 เขาลงสมัครแบบบัญชีรายชื่อ ลำดับที่ 72 สังกัดพรรคประชาธิปัตย์เช่นเดิม แต่ไม่ได้รับเลือก
สมาชิกสภาผู้แทนราษฎร.
เธียร มโนหรทัต ได้รับเลือกตั้งเป็นสมาชิกสภาผู้แทนราษฎรทั้งหมด 3 สมัย คือ
เครื่องราชอิสริยาภรณ์.
นายเธียร มโนหรทัต ได้รับพระราชทานเครื่องราชอิสริยาภรณ์สูงสุดต่างๆ ดังนี้* พ.ศ. 2543 – เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
เหตุกราดยิงโรงเรียนประถมวลาดีสลาฟ ริบนีการ์

เมื่อวันที่ 3 พฤษภาคม ค.ศ. 2023 นักเรียนคนหนึ่งก่อเหตุกราดยิงหมู่นักเรียนและเจ้าหน้าที่ของ#เปลี่ยนทาง ในเทศบาลวรัชชาร์ เบลเกรด ประเทศเซอร์เบีย เป็นผลให้มีผู้เสียชีวิตสิบราย ในจำนวนนี้เป็นนักเรียน9คน และหนึ่งคนเป็นยามรักษาความปลอดภัย ตำรวจจับกุมผู้ต้องสงสัยก่อเหตุเป็นเด็กนักเรียนวัย 13 ปี
ภูมิหลัง.
เซอร์เบียมีกฎหมายปืนที่เคร่งครัด แต่กระนั้นก็เป็นหนึ่งในประเทศที่มีอัตราการถือครองอาวุธปืนมากที่สุด ในปี 2018 ประมาณการณ์จำนวนปืนส่วนบุคคลอยู่ที่ 39.1 กระบอกต่อ 100 คน สูงเป็นที่สามของโลกในสถิตินี้ (เท่ากับมอนเตเนโกร) เป็นรองเพียงสหรัฐอเมริกากับเยเมน อาวุธผิดกฎหมายสามารถพบแพร่หลายในบอลข่านตะวันตกนับตั้งแต่ยุคสงครามยูโกสลาเวียในทศวรรษ 1990 เป็นต้นมา
การกราดยิงหมู่เกิดขึ้นน้อยครั้งมากในประเทศเซอร์เบีน ในศตวรรษที่ 21 เกิดเหตุกราดยิงหมู่ในเซอร์เบียขึ้นเพียง 3 ครั้งก่อนหน้าเท่านั้น ได้แก่ ปี 2007 ที่ยาบูโกวัซ เสียชีวิตเก้าราย บาดเจ็บห้าคน, ปี 2013 ที่เวลีกา อีวังซา เสียชีวิต 14 ราย และในปี 2016 ที่ชีทิชเต เสียชีวิตห้าราย บาดเจ็บ 22 คน ในปี 2019 เคยเกิดเหตุพยายามกราดยิงโรงเรียนในเวลีกา ปลานา แต่ผู้ก่อเหตุถูกระงับไว้ได้หลังยิงกระสุนขึ้นเพดานไปแค่สองนัด
เหตุกราดยิง.
เหตุกราดยิงเริ่มต้นในเวลาราว 8:30 นาฬิกา ข้อมูลของกระทรวงมหาดไทย ระบุว่าหลังเข้าไปในโรงเรียนแล้ว ผู้ก่อเหตุเริ่มจากการยิงยามรักษาความปลอดภัย ตามด้วยเด็กนักเรียนที่เขาเจอในโถงทางเดิน จากนั้นจึงเข้าไปในห้องเรียนวิชาประวัติศาสตร์ เขาเริ่มยิงครูและตามด้วยกราดยิงนักเรียนในห้องโดยสุ่ม ก่อนจะเผชิญหน้ากับตำรวจที่เวลา 8:42 น. ขณะอยู่ที่ลานโรงเรียน ตามข้อมูลของตำรวจ ผู้ต้องสงสัยถือครองปืนพก Zastava CZ99 สองกระบอก คอสต้ายิงเสร็จเมื่อ 09:40 ตามเวลาไทย
มินามิ อูเมซาวะ

มินามิ อูเมซาวะ (เกิด 6 มกราคม ค.ศ. 1999 ที่จังหวัดคานางาวะ) ชื่อเล่น อูเมะจัง  หรือ มินามิน  เป็นไอดอล นักร้อง นักแสดง และนางแบบแฟชั่นชาวญี่ปุ่น ปัจจุบันเป็นสมาชิกของวงไอดอลญี่ปุ่น โนกิซากะโฟร์ตีซิกซ์ เป็นสมาชิกรุ่นที่สามของวง เป็นหัวหน้าวงคนที่สามและคนปัจจุบันของวง
ประวัติ.
ชีวิตช่วงแรก.
เธอเกิดเมื่อวันที่ 6 มกราคม 1999 ที่นครฮิระสึกะ จังหวัดคานางาวะ 
อาชีพ.
อูเมซาวะผ่านการคัดเลือกเข้าเป็นสมาชิกโนกิซากะโฟร์ตีซิกซ์รุ่นที่สาม ในวันที่ 4 กันยายน 2016 และเปิดตัวครั้งแรกอย่างเป็นทางการในวันที่ 10 ธันวาคม 2016 ในงาน "Nogizaka46 3rd Generation Omitatekai" ซึ่งจัดขึ้นที่นิปปงบูโดกัง ต่อมาในวันที่ 2 กรกฎาคม 2018 เธอติดเซ็มบัตสึครั้งแรกในซิงเกิลที่ 21 ของโนกิซากะโฟร์ตีซิกซ์ "Jikochū de Ikō!" และยังได้รับเลือกให้เป็นสมาชิกแนวหน้าของเซ็มบัตสึ หรือ "ฟุคุจิน" (Fukujin)
ในวันที่ 29 พฤศจิกายน 2021 มีการประกาศว่าอูเมซาวะได้รับการแต่งตั้งให้เป็นรองหัวหน้าวง หริอ รองกัปตันวง ถือว่าเธอเป็นสมาชิกคนแรกของวงที่ได้รับการแต่งตั้งในตำแหน่งนี้
ในวันที่ 22 กุมภาพันธ์ 2023 ระหว่างการแสดงคอนเสิร์ต "Nogizaka46 11th YEAR BIRTHDAY LIVE" วันแรก ซึ่งจัดขึ้นที่โยโกฮามะอารีน่า อูเมซาวะได้รับการแต่งตั้งให้เป็นหัวหน้าวง หรือ กัปตันวงโนกิซากะโฟร์ตีซิกซ์ คนที่สามต่อจากมานัตสึ อากิโมโตะ หัวหน้าวงคนที่สองและสมาชิกรุ่นแรกที่จะจบการศึกษาออกจากวงในวันที่ 26 กุมภาพันธ์ 2023 ต่อมาอีก 1 วันมีการประกาศอย่างเป็นทางการว่าอูเมซาวะเป็นหัวหน้าวงโนกิซากะโฟร์ตีซิกซ์คนปัจจุบัน
ผลงาน.
โนกิซากะโฟร์ตีซิกซ์.
"ดูรายชื่อผลงานเพลงของโนกิซากะโฟร์ตีซิกซ์เพิ่มเติมที่": รายชื่อผลงานเพลงของโนกิซากะโฟร์ตีซิกซ์
เท็ตสึโกะ คูโรยานางิ

เท็ตสึโกะ คูโรยานางิ (黒柳 徹子, Kuroyanagi Tetsuko) เป็นนักจัดรายการ นักเขียน นักแสดง และทูตสันถวไมตรีของกองทุนเพื่อเด็กแห่งสหประชาชาติ
รายการโทรทัศน์และภาพยนตร์.
รายการโทรทัศน์
มนุสสีหะ

มนุสสีหะ (,) ตรงกับไทยเรียกว่า นรสิงห์ เป็นสัตว์ในตำนานที่มีลักษณะครึ่งคนครึ่งสิงโตตามความเชื่อของชาวพม่า พระภิกษุผู้เผยแผ่ศาสนาพุทธในประเทศพม่าได้ทำการออกแบบสัตว์ชนิดนี้ไว้เพื่อปกป้องพระราชกุมารจากผีเสื้อสมุทร สามารถพบเห็นมนุสสีหะได้บริเวณมุมของฐานพระเจดีย์ โดยจะมีส่วนหัวและลำตัวเป็นมนุษย์ หากแต่ส่วนล่างลงไปจะเป็นสิงโต จนได้รับสมญาว่าเป็น "สฟิงซ์พม่า" ทั้งนี้มนุสสีหะเป็นสัญลักษณ์ของเจดีย์ชเวดากอง และยังเป็นสัญลักษณ์ของคณะกรรมาธิการผู้ดูแลเจดีย์ชเวดากอง
มนุสสีหะเป็นคำบาลี ประกอบด้วยคำว่า "มนุสส"  แปลว่า มนุษย์ กับคำว่า "สีห"  แปลว่า สิงโต เมื่อรวมกันจะมีความหมายว่า มนุษย์สิงโต ขณะที่พจนานุกรมอังกฤษ-พม่า ซึ่งตีพิมพ์โดยคณะกรรมการภาษาพม่า ให้ความหมายของคำว่ามนุสสีหะไว้ว่า "สัตว์มหัศจรรย์ที่มีลำตัวเป็นมนุษย์และขาหลังเป็นสิงโต ปรากฏในท่าหมอบค้อมหลัง"
ในประเทศไทยก็มีสิ่งมีชีวิตในตำนานที่มีลักษณะคล้ายคลึงกับมนุสสีหะของพม่า เรียกว่า "นรสิงห์" คือเป็นคนครึ่งสิงห์ แต่ต่างจากของพม่าคือมีเท้าเป็นเล็บหรือเป็นกีบก็ได้ระคนกันไป หากเป็นสัตว์หิมพานต์ เป็นบุรุษเพศจะเรียกว่า "เทพนรสิงห์" หากเป็นอิตถีเพศจะเรียกว่า "อัปสรสีหะ" ซึ่งอย่างหลังนี้จะมีเท้าเป็นกีบ